Document ID: /fineweb-2-swissfilter-quality_10-filterrobots/filtered/01776.jsonl.gz/61

Zdroj: Pixabay
Švajčiarski policajti v spolupráci s kolegami so Slovenska prehľadali nehnuteľnosť, ktorá patrí Mariánovi Magátovi. Ten je od začiatku tohto roka vo väzbe v prípade podozrenia z extrémistickej trestnej činnosti.
"Počas tejto domovej prehliadky bolo u obvineného, okrem iných vecí, zaistené väčšie množstvo extrémistických materiálov s nacistickou symbolikou ako aj nelegálne držaná strelná zbraň a väčšie množstvo nelegálne držaného streliva," informovala v piatok slovenská polícia o výsledku medzinárodnej akcie.
Prečítajte si aj: Pravicový extrémizums rastie už aj vo Švajčiarsku
Príslušníci Národnej kriminálnej agentúry (NAKA) zadržali Magáta v januári tohto roku v Čadci. Hneď nato vzal Špecializovaný trestný súd v Pezinku trestne stíhaného pre 37 skutkov rôznorodej extrémistickej trestnej povahy zameranej najmä na popieranie holokaustu do väzby. Stíhanie súvisí aj s jeho knihou Židokracia.
Magát nazval v roku 2013 Adolfa Hitlera "mierotvorcom, skvelým ekonómom, rečníkom a človekom so srdcom na správnom mieste". Extrémista sa v minulosti snažil svoje názory presadzovať aj v politike. Z 88 miesta strany Ľudová strana Naše Slovensko kandidoval do parlamentu.
Zdroj: Aktuality.sk
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.